**Anthony George «Tony» Banks** (fødd 27. mars 1950) er ein britisk komponist og multi-instrumentalist, hovudsakleg kjend som klaverspelar i rockebandet Genesis, som han har vore med i sidan starten. 

Banks var ein av hovudlåtskrivarane til Genesis og skreiv òg mange av tekstane til bandet. Som klaverspelar nytta han mange instrument som ARP Pro Soloist synthesiser, Mellotron, Yamaha CP-70 og Hammond T-102-orgel. I dei tidlegaste åra i bandet spelte Banks akustisk gitar på nokre av songane. 

Utanom Genesis har Banks drive ein solokarriere, der han skrive mykje filmmusikk, popsongar og orkestermusik. I 2006 kom det ut ein biografi, *Man of Spells*, skriven av journalist Mario Giammetti om Banks. I 2010 vart Banks i lag med resten av Genesis innlemma i Rock and Roll Hall of Fame.

Tidlege år
----------

Banks var fødd i East Hoathly i Sussex i England. Han tok pianotimar som barn og lærte seg sjølv å spele gitar. Han gjekk på Charterhouse School der han møtte Peter Gabriel i 1963. Banks planla opphavleg å studere matematikk på høgare nivå, men byrja å studere kjemi på Sussex University, før han byta til logikk med fysikk. Etter eit år på Sussex, forlét han skulen for å spele med Genesis og kom aldri attende til skulebenken.

I lag med Gabriel og trommeslagar Chris Stewart danna han bandet The Garden Wall. Dette bandet vart slått saman med bandet Anon, der Mike Rutherford og Anthony Phillips spelte. I lag spelte dei inn fleire demoar som til slutt enda med at Genesis vart danna.

Genesis
-------

Banks med Genesis i Danmark, 2007
Dei kompliserte arrangement og klaversoloane til Banks, som pianointroduksjonen på «Firth of Fifth» og dei instrumentale partia i «The Cinema Show», «Watcher of the Skies» og «Supper's Ready»— var med på å forme musikkstilen til Genesis. I tillegg til klaverinstrument spelte Banks òg akustisk gitar på fleire songar, som «The Musical Box», «Entangled», «The Cinema Show» og byrjinga av «Supper's Ready». Banks song òg stundom korvokal på somme songar. 

Banks var ein av drivkreftene bak musikken til Genesis, særleg i songane skrivne før 1979. 

I lag med Rutherford er Banks den einaste medlemmen som har vore med i bandet frå starten og fram til i dag. Framtida til bandet er derimot uviss. 

Banks var ofte først ute med å bruke unike klaverinstrument og syntheziserlydar gjennom karrieren sin. Musikkhistorikaren Wayne Studer kalla han «den mest smakfulle klaverspelaren i progrocken». Mellom anna skapte han den pulserande trommelyden på «Mama» (frå *Genesis* i 1983) og «By You» på *The Fugitive*. Ein annan unik synthteknikk vart nytta på sporet «Who Dunnit?» frå *Abacab* i 1981. 

Banks nytta stundom ein spelestil der han kryssa hendene for at han skulle klare å spele raskare. Dette kan ein høyre på songar som «The Lamb Lies Down on Broadway» og «The Carpet Crawlers».

Solo
----

Banks har skrive noko filmmusikk, som til filmane *The Wicked Lady*, *The Shout* (i lag med Mike Rutherford og Rupert Hine) og *Quicksilver*.

Han har òg gjeve ut soloalbum, men i motsetnad til Phil Collins og Peter Gabriel, samt Mike Rutherford med Mike + the Mechanics, som alle fekk stor suksess på eiga hand, selde soloplatene til Banks heller dårleg. 

Banks har alltid vore inspirert av klassisk musikk og har i nyare år skrive eigne klassisk musikkstykke.

Diskografi
----------

### Genesis

*For meir om dette emnet, sjå Genesis#Diskografi.*
### Soloalbum

* 1979 *A Curious Feeling*
* 1983 *The Wicked Lady* (soundtrack)
* 1983 *The Fugitive*
* 1986 *Soundtracks* (soundtrack)
* 1991 *Still*
* 2004 *Seven: A Suite for Orchestra*
* 2012 *Six Pieces for Orchestra*

### Bankstatement

* 1989 *Bankstatement*

### Strictly Inc

* 1995 *Strictly Inc*

Kjelder
-------

* *Denne artikkelen bygger på «Tony Banks» frå Wikipedia på engelsk, den 20. september 2012.*
	+ *Wikipedia på engelsk oppgav desse kjeldene:*

Bakgrunnsstoff
--------------

* Tony Banks Music (offisiell nettstad)
* World of Genesis.com Tony Banks Biography 1950-2008
* World of Genesis.com Tony Banks 2004 intervju
* World of Genesis.com Tony Banks 2009 intervju
* Man Of Spells - The Tony Banks Fanlisting Arkivert 2011-07-17 ved Wayback Machine.

| * v
* d
* e
Genesis |
| --- |
| **Tony Banks** · **Mike Rutherford**  · **Phil Collins**
Peter Gabriel · Anthony Phillips · Chris Stewart · John Silver · John Mayhew · Mick Barnard · Steve Hackett · Ray Wilson
Andre studiomusikarar Nir Zidkyahu  · Nick D'Virgilio 
Turnémusikarar Bill Bruford  · Daryl Stuermer  · Chester Thompson  · Anthony Drennan |
| Studioalbum | *From Genesis to Revelation* · *Trespass* · *Nursery Cryme* · *Foxtrot* · *Selling England by the Pound* · *The Lamb Lies Down on Broadway* · *A Trick of the Tail* · *Wind & Wuthering* · *...And Then There Were Three...* · *Duke* · *Abacab* · *Genesis* · *Invisible Touch* · *We Can't Dance* · *Calling All Stations* |
| Konsertalbum | *Genesis Live* · *Seconds Out* · *Three Sides Live* · *The Way We Walk, Volume One: The Shorts* · *The Way We Walk, Volume Two: The Longs* · *Live over Europe 2007* |
| Samlealbum | *Turn It On Again: The Hits* · *Platinum Collection* |
| Singlar og EP-ar | «The Silent Sun» · «A Winter's Tale» · «Where the Sour Turns to Sweet» · «The Knife (Part 1)» · «Happy the Man» · «Watcher of the Skies» · «I Know What I Like (In Your Wardrobe)» · «Counting Out Time» · «The Carpet Crawlers» · « Entangled» · «A Trick of the Tail» · «Your Own Special Way» · «Spot The Pigeon (EP)» · «Follow You Follow Me» · «Many Too Many» · «Turn It On Again» · «Duchess»
 · «Misunderstanding» · «Abacab» · «No Reply at All» · «Keep It Dark» · «Man on the Corner» · «3X3 (EP)» · «Paperlate» · «Mama» · «That's All» · «Home by the Sea» · « Illegal Alien» · «Taking It All Too Hard» · «Invisible Touch» · «Throwing It All Away» · «Land of Confusion» · «In Too Deep» · «Tonight, Tonight, Tonight» · «No Son of Mine» · «I Can't Dance» · «Hold on My Heart» · «Jesus He Knows Me» · «Never a Time» · «Invisible Touch (Live)» · «Tell Me Why» · «Congo» · «Shipwrecked» · «Not About Us» · «The Carpet Crawlers 1999» · «The Silent Sun 2006» |

|  |  |
| --- | --- |
| Autoritetsdata | 
* WorldCat
* BIBSYS
* VIAF
* GND
* LCCN
* ISNI
* BNF
* BNF (data)
* LIBRIS
* SUDOC

 |